Na temelju članka 17. stavka 1. točke 2. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) i članka 32. Statuta Općine Unešić („Službeno glasilo Općine Unešić“, broj 3/21), Općinsko vijeće Općine Unešić na svojoj 8. sjednici održanoj dana 29. prosinca 2022. godine donosi

**O D L U KU**

**o donošenju Revizije procjene rizika od velikih nesreća za Općinu Unešić**

**Članak 1.**

Donosi se Revizija procjena rizika od velikih nesreća za Općinu Unešić, koju je izradila Radna skupina osnovana Odlukom o osnivanju Radne skupine za izradu Procjene (KLASA: 810-09/21-01/001 URBROJ: 2182/07-02/1-21-2, od dana 18. listopada 2021. godine).

**Članak 2.**

Temeljem članka 7. stavak 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj 65/16), a za potrebe izrade revizije procjene rizika od velikih nesreća za Općinu Unešić, angažiran je ovlaštenik za prvu grupu stručnih poslova u području planiranja civilne zaštite, u svojstvu konzultanta - DLS d.o.o., Spinčićeva 2, iz Rijeke, OIB: 72954104541.

**Članak 3.**

Revizija procjene rizika od velikih nesreća za Općinu Unešić čini sastavni dio ove Odluke i biti će objavljena na službenoj web stranici Općine Unešić - [www.unesic.hr](http://www.unesic.hr) .

**Članak 4.**

Ova Odluka stupa na snagu prvog dana od dana objave u „Službenom glasilu Općine Unešić“.

KLASA: 351-04/22-01/001

URBROJ: 2182/-7-1/1-22-2

Unešić, 29. prosinca 2022. godine

**OPĆINSKO VIJEĆE**

**OPĆINE UNEŠIĆ**

**PREDSJEDNIK**

Vjekoslav Višić, v.r.